Nem igazán néztem utána, hogy mit jelent a „zaklatás”,
de a törvény szerint kettő vagy annál több nem kívánt kapcsolatfelvétel.
És én ezt csináltam. Felvettem a kapcsolatot.
Nem akart tőlem semmit, de engem nem érdekelt.
És ráakaszkodtam.
ÉVENTE TÖBB MINT HÁROMMILLIÓ
ZAKLATÁSOS ESET TÖRTÉNIK AZ EGYESÜLT ÁLLAMOKBAN
A ZAKLATÓK ALIG 7%-ÁT VESZIK ŐRIZETBE
Meg kellett volna állítani. Megállíthatták volna, de nem tették.
Ugyanazok a cselekedetek ismétlődtek.
Annyiszor megölhetett volna.
Életem során 13 bűncselekménnyel vádoltak,
de csak öt miatt ítéltek el.
Valahogy mindig megúsztam.
Ez járt a fejemben, és meg is győztem róla magamat,
hogy bármit megtehetek, úgyis megúszom.
A NETFLIX SOROZATA
Inkább tartsanak gyilkosnak, mint zaklatónak.
Azt akartam, hogy tudja, hogy figyelik.
Bárkiből lehet zaklató.
Mint a mese a mumusról.
Már nem vagyok olyan őrült.
JEFFERSON CITY, MISSOURI ÁLLAM
JEFFERSON CITY BÜNTETÉS-VÉGREHAJTÁSI KÖZPONT
Nem volt jogom azt tenni, amit tettem.
Sok mindent tehettem volna másképp, de nem tettem.
Végső soron az én döntésem volt.
Úgy reagáltam, ahogy reagáltam.
Lehet, hogy akkor még nem értettem, de most már értem.
A nevem Daniel Thompson. 2008-ban súlyos zaklatással vádoltak.
Bárcsak hallgattam volna azokra, akik azt mondták:
„Hé! Felejtsd el a csajt! Gyerünk!”
Hallgatnom kellett volna rájuk.
Kansas északkeleti részén nőttem fel, vidéken.
Mindenki ismert mindenkit, a gyerekek is.
Olyan hely volt, ahol senki nem zárta kulcsra az ajtaját,
és nem kellett aggódni semmiért.
Gyerekként nem voltak barátaim.
Nehezen ismerkedtem másokkal,
mert nem bíztam az emberekben.
Úgy 12-13 évesen PDD-vel diagnosztizáltak.
Ez egy idegrendszeri rendellenesség, az autizmus egyik formája.
De ezenkívül nem volt gond otthon.
DANIEL THOMPSON 17 ÉVESEN EGY TÁBORBAN MEGISMERTE ANGIE-T
A LÁNY 15 ÉVES VOLT
Angie élettel teli és boldog volt.
Szerette a társaságot.
Amikor láttam, mindig mosolygott.
Ráadásul zöld szeme volt, és én imádom a zöld szemeket.
Aztán a mostohaapja megtudta a koromat. Én 17 voltam, ő 15.
Azt mondta: „Túl idős vagy. Gyere vissza jövőre!”
És egy évvel később felhívtam.
Alig hitte el, hogy már eltelt egy év,
és amikor felhívtam, izgatott lett.
Elsős voltam a középiskolában, amikor találkoztam Daniellel.
Ő volt az első fiú, akivel jártam.
A nevem Angelyn, és zaklatás áldozata lettem.
Daniellel telefonon beszéltünk, és elmondtam neki, hol lakom.
Aztán arra eszméltem, hogy jön egy furgon az úton, és ő ül benne.
Még sosem volt olyan,
hogy akivel épp beszélek, hirtelen megjelenik nálam.
Nagyon kedveltem.
Amikor megismerkedtünk, még minden rendben volt.
Normális kapcsolatnak indult.
De ahogy telt az idő, előtört a birtoklási vágya.
Felhívott az éjszaka közepén.
Ha nem vettem fel a telefont neki, vagy másnak, akivel felhívatott,
akkor megjelent, ahol voltam,
és végül már folyton a nyakamon lógott.
Erre a szüleim megszabták neki, hogy mennyi időt tölthet velem.
Volt, hogy a kutyaajtón bújt be a szüleim házába.
És arra ébredtem, hogy mellettem áll,
és egy egydollárossal legyezett, hogy felébredjek.
Akkor úgy éreztem, hogy ilyen a szerelem.
Most már persze tudom, hogy nem.
De akkoriban jólesett a figyelmessége,
hogy velem akart lenni, és vigyázott rám.
Eszembe sem jutott, hogy ez furcsa.
NÉGY ÉVVEL KÉSŐBB ANGIE ÉS DANIEL ÖSSZEHÁZASODOTT ÉS CSALÁDOT ALAPÍTOTT
Angie-vel három fiunk született.
És a Missouri-beli St. Joe-ba költöztünk, a családja közelébe.
Nagyon boldogok voltunk.
De aztán én is hülyeséget csináltam, meg ő is,
mert fiatalok voltunk, és én ragaszkodtam a szabadságomhoz.
Éjszakánként kimaradoztam.
A helyzet elfajult,
sokat vitáztunk, és én bekattantam.
Apróbb erőszakoskodással kezdődött.
Nem aludhattam az ágyban, amikor mérges volt.
Volt, hogy kirúgott az ágyból a padlóra,
vagy mérgében tárgyakkal dobálózott, és lökdösődött,
ilyesmik.
De idővel a helyzet tovább súlyosbodott.
Fejbe vert, de olyan helyen,
hogy a hajam eltakarja a zúzódásokat,
vagy párnákkal fojtogatott.
Odáig jutottam, hogy elhúztam a nappaliban a függönyt,
és felírtam az ablakra, hogy „Segítség”,
remélve, hogy valaki észreveszi és felhív.
SEGÍTSÉG
De senki nem hívott.
Ezen a képen látszik, hogy milyen kicsik voltak még a gyerekek.
Ő a legidősebb fiam, ez pedig Dan és én,
és az első kisbabánk.
Ahogy a képek között keresgéltem,
mindegyikről valami rossz…
Rossz emlék jutott eszembe.
Ez egy kép a lakásról.
A kisfiam van rajta,
én pedig épp terhes voltam.
Egyszer minta valami zajt hallottam volna a lakás hátsó részéből.
Végigmentem a folyosón, és ott állt.
Ezen az ajtón jött be,
a fiam pedig ebben a szobában volt a kiságyában.
Emlékszem, hogy futottam a szobából.
Sikerült a kiságyhoz mennem, és felvettem a fiamat.
Mire visszaértem ehhez az ajtóhoz, elkapott.
Fojtogatni kezdett.
Addig fojtogatott…
Emlékszem a fiam lába a földön koppant,
én pedig térdre rogytam, és minden elsötétült.
Amikor végre magamhoz tértem, a hajamnál fogva
berángatott a konyhába,
ahol egy henteskést szorított a torkomhoz.
Több ilyen eset történt.
Hazajött, szarrá vert, aztán elment.
És mire kihívtam a zsarukat, már köddé vált.
1999-BEN TÖBB ERŐSZAKOS TÁMADÁS UTÁN
ANGIE TÁVOLTARTÁSI VÉGZÉST KÉRT
THOMPSONNAK MEGTILTOTTÁK, HOGY BELÉPJEN A CSALÁD HÁZÁBA
A távoltartási végzés nem ad védelmet.
Az csak egy darab papír.
Állandóan visszajött.
Mindig megtalált. Semmi nem számított, megtalált.
Az autóm alá bújt.
Vagy a hátsó ülésre. Vagy az asztal alá a munkahelyemen.
Mindig tudta, hol vagyok.
Ha nem tudta, akkor is valahogy kiderítette.
Azért bántalmazott, mert úgy tekintett rám, mint a tulajdonára.
Az övé voltam, az irányítása alatt álltam.
HÁROM ÉV UTÁN ANGIE EGY ANYAOTTHONBA MENEKÜLT
2000. MÁRCIUS
HÁROM HÓNAPPAL KÉSŐBB ANGIE AZ ÚJ PÁRJÁHOZ KÖLTÖZÖTT
Megismertem Brandont,
és hozzá költöztem a gyerekekkel.
De tudtam, hogy nincs vége.
Mindent megpróbáltam, hogy megmentsem a házasságomat.
Aztán megtudtam, hogy mással van együtt,
és ezt nem néztem jó szemmel.
Hogy tehette ezt?
Közös gyerekeink vannak.
Végig az járt a fejemben:
„Meg fogom ölni.”
„Tényleg meg fogom ölni.”
2000. ÁPRILIS
RÖVIDDEL AZUTÁN, HOGY ÖSSZEKÖLTÖZTEK,
KI KELLETT HÍVNI A RENDŐRSÉGET ANGIE ÉS BRANDON HÁZÁHOZ
Egy este otthon voltunk,
és hallottuk, hogy valaki mászkál a konyhában.
Jó hosszú folyosónk volt,
és Brandon meglátta Dan vállát.
Tudtuk, hogy a házban van.
Megnyomtam a telefonomat, és ő meghallotta, hogy pittyeg.
Beletelt egy percbe, de végül távozott a bejárati ajtón.
Kijöttek a rendőrök.
De nem találták meg.
Amikor a rendőrök átkutatták a pincét,
találtak egy táskát és egy kesztyűt.
Volt egy késkészletem a pulton,
és az egyik henteskés hiányzott.
Úgy gondolom, aznap este készült valamire.
THOMPSONT A HÁZTÓL NEM MESSZE A KÉSSEL EGYÜTT MEGTALÁLTÁK
LETARTÓZTATTÁK, ÉS BETÖRÉSSEL VÁDOLTÁK
Emlékszem, milyen dühös voltam…
mert amikor betört a házba, kesztyűvel és táskával jött,
és betöréses lopással vádolták, mert elvitt egy kést.
Ez nem sima betörés.
Meg is ölhetett volna.
Már készült rá, és ha egy kicsit tovább megy,
most nem lennék itt.
Nem tettek meg mindent.
2000. NOVEMBER
2000 NOVEMBERÉBEN THOMPSONT BŰNÖSNEK TALÁLTÁK,
ÉS NYOLC ÉV BÖRTÖNBÜNTETÉSRE ÍTÉLTÉK
Haragudtam Angie-re.
Mintha maró savval öntött volna le.
A PDD-m miatt nem tudok uralkodni az érzelmeimen.
Tudtam, hogy helytelen, amit teszek,
de nem érdekelt, mert rosszul éreztem magam,
és a tetteimmel enyhítettem a fájdalmat.
Akkor törtem be a házba, és loptam el azt a kést.
Tényleg bántani akartam.
És ha elfajult volna a dolog, átléptem volna a határt.
De csak nyolc évet kaptam érte,
az szinte semmi.
THOMPSONT HÉT ÉV UTÁN FELTÉTELES SZABADLÁBRA HELYEZTÉK
Miután kijöttem a börtönből, továbbléptem.
Teljesen kitöröltem Angie-t az emlékezetemből.
2007 A SZABADULÁSA UTÁN NEM SOKKAL
THOMPSON ÖSSZEJÖTT JENNIFERREL
Jenniferrel online ismerkedtem meg.
Remekül kijöttünk egymással.
Akkor lépett ki egy bántalmazó, rossz kapcsolatból…
Igazi rémálom volt.
Megértettük egymást, és szoros volt a kapcsolatunk.
Okos volt. Egyedülálló anyuka volt.
Amikor valaki ilyen felelősségteljes,
és tudja, mi a kötelessége, az számomra nagyon vonzó.
Nem költöztünk össze azonnal.
Segítettem neki a gyerekek körül,
és felvettem az apaszerepet.
Aztán később hozzáköltöztem.
Aztán odáig jutottunk,
hogy ő akarta irányítani a kapcsolatot.
És én nem tűröm, ha mások akarnak irányítani.
Nem szeretem, ha megmondják, mit tegyek.
Aztán…
egyszer összevesztünk, és én elköltöztem.
Hagytam, hogy a dühöm…
a bizalmatlanságom, meg hasonlók kihozzanak a sodromból.
Szia, Jennifer! Azért hívlak, hogy bocsánatot kérjek a tegnapiért.
Nem utállak.
Rendben?
Szeretlek. Szia!
Azt hiszem, az a baj…
hogy nehezen tudok
eltávolodni attól a személytől, akihez érzelmek kötnek.
Jennifer, hívj vissza, rendben?
Az nem árthat, ha beszélünk.
Kérlek!
És ezt nem kezelem jól.
Vedd fel a telefont!
Hagyd ezt a hülyeséget, ne hisztizz állandóan!
És ha erőszakos módon vetek véget egy kapcsolatnak,
akkor talán képes leszek érzelmileg is elszakadni tőle.
Odamegyek, és a ház előtt fogok ülni.
2008. FEBRUÁR 2008. FEBRUÁR 25-ÉN
JENNIFER KIHÍVTA A BOLIVARI RENDŐRSÉGET
Február 25-én éjjel fél kettőkor
egy folyamatban lévő betörésről kaptunk bejelentést.
Nem ez volt az első alkalom, hogy ehhez a házhoz hívtak minket.
A nevem Scott Hendrickson.
2008-ban járőr voltam a Missouri-beli Bolivarban.
Az áldozat közölte, hogy a gyanúsított, aki betört a házába,
a volt élettársa.
Daniel Thompsonként azonosította.
Az aggasztott a leginkább,
hogy folyton visszatért,
egy nap többször is, illetve több napon át.
Ilyen mértékű kitartást még nem láttam.
Jobbra tőlem látható a ház, ahová Daniel Thompson betört.
Amikor megérkeztünk, a hölgy sokkos állapotban volt.
Alig tudott beszélni.
Az elkövető fölé térdelt, és ő erre ébredt álmából.
Egy kést tartott a torkához, és befogta a kezével a száját.
Azonnal dulakodni kezdtek.
A dulakodás során a gyanúsított eldobta a kést,
és puszta kézzel kezdte fojtogatni.
A nő megtalálta az elejtett kést, és leszúrta a férfit.
Miután leszúrták, gyalog menekült a házból.
Nem sokkal később rátaláltam,
a járdán feküdt összegörnyedve,
egy nagy gáztartály mögött.
Mentőt hívtunk,
majd betették a mentőautóba, és bevitték a kórházba.
MÉG AZNAP ESTE THOMPSONT LETARTÓZTATTÁK
ÉS SÚLYOS ZAKLATÁSSAL, VALAMINT BÁNTALMAZÁSSAL VÁDOLTÁK
Csak azért kapták el, mert leszúrták.
Azt hiszem, csak ezért nem ölte meg.
Amikor valaki ennyire kitartó,
az azt jelenti, hogy semmi nem állíthatja meg.
2009. NOVEMBER 2009. NOVEMBER 16-ÁN
THOMPSON BŰNÖSNEK VALLOTTA MAGÁT ZAKLATÁS ÉS BÁNTALMAZÁS VÁDJÁBAN
PRÓBAIDŐT KAPOTT, ÉS ELENGEDTÉK
JEFFERSON CITY, MISSOURI ÁLLAM
Szerintem a próbaidő nem megfelelő büntetés ezért.
Thompson bement Jennifer házába,
fojtogatta és kést szorított a torkához.
Ez sokkal komolyabb büntetést érdemel, ő viszont nem került börtönbe.
CSALÁDON BELÜLI ÉS NEMI ERŐSZAK ELLENI EGYESÜLET
A nevem Matthew Huffman.
Én vagyok a sajtófelelőse
a Családon Belüli És Nemi Erőszak Elleni Egyesületnek.
MATTHEW HUFFMAN ÁTNÉZTE A THOMPSON-ÜGY FELJEGYZÉSEIT
ANGIE ÉS JENNIFER ZAKLATÁSÁRÓL
Látom, hogy Thompson milyen szinten bántalmazta és zaklatta
Jennifert és Angie-t.
Az egyik dolog, ami szembetűnő, hogy ez a fajta viselkedés
mindkét személynél előjön, egyfajta mintát mutat.
Zaklató telefonhívásokkal kezdődik,
nyomon követi, hogy a volt élettársai merre vannak,
és váratlanul megjelenik az otthonaiknál.
A fojtogatás is mindig előjön.
Kést szegez a torkukhoz.
A bántalmazások során a kés sorozatosan megjelenik,
és ez a fajta erőszakos viselkedés
gyakran elfajul.
És ezért nem hiszem, hogy a próbaidőre bocsátás
ténylegesen véget vet a dolognak.
A próbaidő, hacsak nem nagyon szigorú,
és az illetőnek állandóan be kell jelentkeznie,
és nem dolgozik azon, hogy megszűnjenek
a bántalmazó viselkedési szokásai,
akkor ez a probléma nem fog elmúlni.
Thompson mentális problémákkal küzd, amiket kezelni kéne.
Mindenkinek jár segítség,
de a mentális betegség nem indok az erőszakos viselkedésre.
Gyakran említjük a reformot és rehabilitációt.
Nem mondom, hogy ezek nem működnek, de ahhoz az kell,
hogy az erőszakos illető is meg akarjon változni.
Fel kell ismerniük, mit tettek, és lépéseket kell tenniük a javulás felé.
Thompson nem akarja megérteni, hogy amit tett, az bántalmazás.
Azzal, hogy szabadon jár-kel,
én komolyan aggódnék a korábbi áldozatai testi épségéért.
Sőt, azokért is aggódnék,
akikkel intim kapcsolatba kerül.
Mivel lehetősége van rá, újra erőszakot követhet el,
ami akár súlyosabb is lehet.
Mi a keresztneve?
ARCHÍV RENDŐRSÉGI KIHALLGATÁS
Mióta ismeri Danielt?
KIHALLGATÓSZOBA FOGLALT
Úgy három hónapja.
Hogy találkoztak?
Az interneten.
2010. AUGUSZTUS
KÉT ÉS FÉL ÉVVEL A JENNIFERREL TÖRTÉNTEK UTÁN
A ST. CLAIR MEGYEI NYOMOZÓKAT EGY BETÖRÉSHEZ RIASZTOTTÁK
A nevem Mike Crocker.
2010-ben a St. Clair megyei seriffhivatalnál voltam nyomozó.
Most járok itt azóta először,
és bevillant néhány emlék.
Amikor megérkeztem, a hölgy hisztérikus állapotban volt,
egyfolytában kiabált.
Tiszta vér volt minden.
Egy férfi feküdt az ágyon szúrt sebbel a mellkasán.
A nő azt mondta, hogy valaki bejött,
és megölte azt a férfit, akivel ő egy ágyban feküdt.
A NŐT, AKI SZERETNÉ MEGŐRIZNI A NÉVTELENSÉGÉT,
BEVITTÉK A ST. CLAIR MEGYEI SERIFFHIVATALBA, HOGY KIKÉRDEZZÉK
ST. CLAIR MEGYE
Ő volt a párja?
Aki holtan feküdt mellettem?
Most találkoztam vele.
Rendben.
Mi volt a keresztneve?
James.
Tudja a vezetéknevét?
Vail. V-a-i-l.
Az interjú során elmondta nekünk,
hogy a volt párja, Daniel Thompson
betört a házba, és megölte James Vailt.
Amikor lefeküdtek,
bezárták a ház ajtaját?
Igen. Bezártam az ajtót.
James le is ellenőrizte.
A lefekvés után mennyivel
történt ez meg?
Úgy emlékszem, nem sokkal.
Nem tudom.
Hallott valamit?
Nem hallottam semmit.
Rendben.
Biztos kint várt.
És közben figyelt minket.
Valószínűleg az én késemmel szúrta le.
Egy pszichopata.
Elmondta, hogy a Daniel Thompsonnal való kapcsolata
viszonylag hamar megromlott.
Indulatos volt,
és a szakítás még inkább feldühítette.
A szakítás után sokszor zaklatta és fenyegette.
Állandóan próbálta kideríteni, hogy a nő hol és kivel van.
A nő félt tőle.
A helyi rendőrséget két-három alkalommal is kihívták a házába.
Már a gyilkosság előtt is kihallgattuk amiatt,
hogy egy kést vitt a házba.
Amikor a házban járt,
mondott valamit Daniel Jamesnek?
Például: „Elkaplak. Kinyírlak, te rohadék!”
„A nőmmel kavarsz?”
Nem. Csak ránézett,
és Dan tekintete szinte üres volt.
Nem tudom, azért, mert dühös volt,
vagy miért, de… Jóságos ég!
Őrjöngött.
Arra gondoltam, most ölni fog.
THOMPSONT LETARTÓZTATTÁK, ÉS JAMES VAIL MEGGYILKOLÁSÁVAL VÁDOLTÁK
Kapcsolatban voltunk, és ő hazudott nekem.
És én nem szeretem, ha hazudnak nekem.
Ő volt a célpont.
Nem is tudtam, hogy ez a fickó ott lesz.
Azt sem tudtam, ki ő.
Nem tudtam, hogy járnak.
A nevét sem tudtam.
Amikor bementem, ő ott volt.
Sok mindenre gondolsz, az érzelmeidre,
minden felgyorsul, és hirtelen…
Érzel egy késztetést, és utána csak…
„A pokolba vele.” És megtörtént.
De mivel koromsötét volt a szobában,
rosszul mértem fel a távolságot,
és végül őt szúrtam le.
Hoztam neked egy pillangót.
James halála elkerülhető lett volna.
Thompson számos alkalommal megúszta az évek során,
hogy nőket bántott és zaklatott.
És a múltban történt zaklatások idáig vezettek.
A nevem Bonnie Vail, és én vagyok James Raymond Vail édesanyja.
Daniel Thompson megölte a fiamat.
Szeretlek, fiam.
James csodálatos ember volt.
Nagyon vidám és lelkes volt.
Aznap felhívott, megkérdeztem, hogy van, és azt felelte:
„Anya, remekül érzem magam.
Találkoztam pár kedves emberrel, és jól szórakozunk.”
Nagyon boldognak tűnt.
Ekkor beszéltem vele utoljára.
James halála feldühített.
Utána akartam nézni ennek a Thompsonnak,
hogy másokat is zaklatott és bántott-e előtte.
Körülnéztem az interneten,
a nyilvántartásokban és az újságokban.
Több ügye is előkerült.
Minden esetben szerepelt egy kés, és hogy zaklatta a nőket, akikhez betört.
Rájöttem, hogy ez már szokás nála.
Sokszor enyhe büntetéssel megúszta,
nem akartak vele foglalkozni.
Szerettem volna, ha mindenki tudja, ez nem egyszeri eset volt,
és addig küzdöttem, míg meg nem hallgattak.
Nem tudtam gyászolni, amíg ez a férfi börtönbe nem került.
Bent kell maradnia.
2011. OKTÓBER
2011 OKTÓBERÉBEN
THOMPSON BÍRÓSÁG ELÉ ÁLLT JAMES VAIL MEGGYILKOLÁSÁÉRT
BŰNÖSNEK TALÁLTÁK SZÁNDÉKOS EMBERÖLÉS VÁDJÁBAN
ÉS NYOLC HETET VÁRT AZ ÍTÉLETHIRDETÉSRE
Emlékszem, hogy az eset láttán milyen dühös lettem.
Nem szabadott volna idáig fajulnia.
Amikor betört a házamba, kés volt nála.
És Brandon is áldozatul eshetett volna úgy, mint James.
Amikor valaki ilyesmit tesz,
a múltbeli ügyeit is át kéne nézni,
mert ugyanaz a minta rajzolódik ki,
és tudtam, hogy segítenem kell.
Felhívtam az ügyészt,
elmondtam, ki vagyok, és min mentem keresztül.
Szerette volna, ha beszélek az ítélethirdetésen.
2011. DECEMBER 2011. DECEMBER 15-ÉN
ANGIE VALLOMÁST TETT THOMPSON ÍTÉLETHIRDETÉSÉN
Emlékszem, hogy felmentem a tanúk padjára,
és láttam, hogy összehúzott szemmel bámul rám.
Látszott, hogy dühös.
De nem érdekelt.
Tudtam, ha beszélek, akkor börtönbe kerül.
ANGIE VALLOMÁSÁT KÖVETŐEN THOMPSONT ÉLETFOGYTIGLANRA ÍTÉLTÉK
AZ ÍTÉLET MAXIMUM HARMINC ÉVRE TERJED KI
VAGYIS 2034-BEN FELTÉTELESEN SZABADLÁBRA HELYEZHETIK
ALIG 23 ÉVNYI BÖRTÖNBÜNTETÉS UTÁN
Szerintem ez nem igazságos büntetés.
Nem értem, hogy lehet, hogy valaki ilyen bűncselekményt követ el…
életfogytiglant kap, mégis szabadlábra helyezhetik.
Ez nem helyes.
Tudom, hogy csak feltételesen. Talán ki sem engedik.
De benne van a pakliban, hogy kiszabadul,
és aggódom azokért, akik ellene vallottak,
mert mire kijön a börtönből, idősebb lesz.
Nem lesz otthona, munkája, kocsija, élete.
Ettől dühös lesz.
Aggódom, mert ha kijön, az félelmetes lesz.
THOMPSON ÁLDOZATAI INFORMÁCIÓT NYÚJTHATNAK BE,
AMIT A SZABADLÁBRA HELYEZÉS MÉRLEGESÉNÉL FIGYELEMBE VESZNEK
Ez 2010-ben volt.
Még az év márciusában volt egy áldozat, akire rátámadt.
A nő elutasította, ezért felgyújtotta a lakását.
Bonnie-val közel állunk egymáshoz.
A tragédia összehozott minket. A történetünk összekapcsolódik.
Folyamatosan olyan dolgokat keresek,
amivel bizonyíthatom, mekkora veszélyt jelent a társadalomra nézve,
és nem kéne szabadon engedni.
Élete végéig börtönben kell maradnia.
De Missouriban az életfogytiglan igazából nem az.
Talán 25 év.
Nem lenne helyes őt korábban kiengedni.
Újabb áldozatai lesznek.
Lesznek mások is, mert nem fogja abbahagyni.
Nem állították meg.
ALGOA BÜNTETÉS-VÉGREHAJTÁSI KÖZPONT
KAMIONSZÁLLÍTMÁNYOK
Angie a halálom napjáig az ellenségem marad.
Azt hittem, túl vagyok rajta. Tényleg ezt hittem.
Erre újra megjelent.
Sosem fog békén hagyni.
Azt hiszem, talán megijedt.
Sosem felejti el azt az estét,
és valószínűleg félelemben élt.
A SZOBA MAXIMÁLIS BEFOGADÓKÉPESSÉGE
Nem gyűlölöm őt.
Nem…
Nem neheztelek rá semmiért, mert…
Ő volt a nő, akit szerettem.
És bántottam.
Ez a mai napig bennem van, és sokat gondolok Angie-re.
Mármint…
Azt mondják, hogy az ember mindig az első házasságát sírja vissza.
Bárcsak visszakaphatnám.
De tudom, hogy ez lehetetlen.
A BESZÉLGETÉSEKRŐL HANG- ÉS VIDEÓFELVÉTEL KÉSZÜL
Senki nem tudja, milyen kioltani egy életet.
Nem olyan, mint a tévében.
Folyton kísért. És sosem felejted el.
Nem vagyok büszke arra, amit tettem.
Utálom, amit tettem.
Felelősséget vállalok a döntéseimért.
Nem fogok mást hibáztatni a döntéseimért.
De szeretném, ha az emberek hinnének benne, hogy bárki megváltozhat.
Nem akarom, hogy gyűlöljenek. Nem…
Tudja… Én is ember vagyok. Nem egy állat.
Ha Dan azt mondaná, hogy megváltozott, mert elvégzett egy tanfolyamot,
vagy vallásos lett, vagy csak úgy magától megváltozott,
nem szabad neki elhinni.
Ha képes lenne változni, már rég megtette volna.
Csak azért mondja,, hogy manipulálja a rendszert.
Kiforgatja a szavakat, és átírja a dolgokat,
hogy a rendszer olyannak lássa, amilyennek ő akarja.
De nem változott meg.
Tényleg úgy gondolom, hogy ha kiengedik, újra megteszi.
A viselkedési szokásain sosem változtatott.
Fontos, hogy ezt mindenki lássa.
A feliratot fordította: Latkóczi Barbara